Document ID: 32004R0875

Κανονισμός (ΕΚ) αριθ. 875/2004 της Επιτροπής
της 29ης Απριλίου 2004
για την τροποποίηση του κανονισμού (ΕΚ) αριθ. 1362/2000 του Συμβουλίου σχετικά με το άνοιγμα προτιμησιακής δασμολογικής ποσόστωσης για τα φιλέτα τόννου καταγωγής Μεξικού
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133,
το άρθρο 4 του κανονισμού (ΕΚ) αριθ. 1362/2000 του Συμβουλίου,
Eκτιμώντας τα ακόλουθα:
(1) Το μεικτό συμβούλιο Ευρωπαϊκής Ένωσης-Μεξικού, με την απόφαση αριθ. 2/2004 της σχετικά με την καθιέρωση δασμολογικής ποσόστωσης για ορισμένα προϊόντα καταγωγής Μεξικού τα οποία περιέχονται στον κατάλογο του παραρτήματος Ι της απόφασης 2/2000 του μεικτού συμβουλίου ΕΕ-Μεξικού, αποφάσισε να ανοίξει προτιμησιακή δασμολογική ποσόστωση για τα φιλέτα τόννου καταγωγής Μεξικού.
(2) Κατά συνέπεια, ο κανονισμός (ΕΚ) αριθ. 1362/2000 της 29ης Ιουνίου 2000 σχετικά με την εφαρμογή για την Κοινότητα των δασμολογικών διατάξεων της απόφασης αριθ. 2/2000 του μεικτού συμβουλίου στο πλαίσιο της ενδιάμεσης συμφωνίας περί εμπορίου και εμπορικών θεμάτων μεταξύ της Ευρωπαϊκής Κοινότητας και των Ηνωμένων Πολιτειών του Μεξικού(1) πρέπει να τροποποιηθεί ανάλογα.
(3) Τα μέτρα που προβλέπει ο παρών κανονισμός είναι σύμφωνα με τη γνώμη της επιτροπής τελωνειακού κώδικα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1362/2000 τροποποιείται ως εξής:
1. Μετά το άρθρο 2 παράγραφος 5 προστίθεται το ακόλουθο κείμενο:"Ο δασμός που επιβάλλεται στα προϊόντα του κωδικού ΣΟ 1604 14 16 εντός της δασμολογικής ποσόστωσης με αύξοντα αριθμό 09.1854 του παραρτήματος του κανονισμού είναι 6 %."
2. Το άρθρο 2 παράγραφος 6 αντικαθίσταται από το ακόλουθο:
"6. Με εξαίρεση τις δασμολογικές ποσοστώσεις με αύξοντες αριθμούς 09.1854 και 09.1899, οι δασμολογικές ποσοστώσεις που αναφέρονται στο παράρτημα του παρόντος κανονισμού ανοίγουν κάθε χρόνο για δωδεκάμηνη περίοδο από την 1η Ιουλίου έως τις 30 Ιουνίου. Οι ποσοστώσεις αυτές ανοίγουν για πρώτη φορά την 1η Ιουλίου 2000."
3. Η ακόλουθη σειρά ενσωματώνεται στο παράρτημα:
ΘΕΣΗ ΠΙΝΑΚΑ "
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Εφαρμόζεται από την ημερομηνία έναρξης ισχύος της απόφασης του μεικτού συμβουλίου Ευρωπαϊκής Ένωσης-Μεξικού αριθ. 2/2004.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Απριλίου 2004.

Labels: 3
15
18
6